Nukuoras

Nukuoras () – atolas (ir savivaldybė) Ramiajame vandenyne, priklauso Mikronezijos Federacinėms Valstijoms, Ponpėjos valstijai. Tai viena toliausiai į pietus nutolusių šalies salų.

Lagūnos skersmuo 6 km. Atolo plotas drauge su lagūna 40 km², tačiau sausuma sudaro tik 1,7 km². Atolo žiedą sudaro 40 salelių, išsidrikusių rytuose, pietuose ir šiaurėje. Pagrindinė Nukuoro salelė, kurioje ir susitelkę dauguma gyventojų yra atolo pietryčiuose.

Susisiekimas su kitomis salomis vyksta tik laivais, kurie atvyksta kas kelis mėnesius. Pradinę mokyklą baigę vaikai dažniausiai persikelia į Ponapę, kur gali tęsti mokslus.

 Nukuoriečiai 
Nukuore gyvena 372 gyventojai (2007 m.), kurie kalba polineziečių grupei priklausančia Nukuoro kalba, – nukuoriečiai.

Tai toliausiai į vakarus nutolusi polinezietiškai kalbanti sala. Manoma, kad gyventojai čia atsikėlė iš Polinezijos rytuose. Legendos pasakoja apie jūrų atradėjo Vave vadovaujamą jūrinę kelionę iš Samoa. Tačiau nėra aišku, kada tai galėjo atsitikti. Archeologiniai radiniai rodo, kad gyventojai atole gyveno jau nuo IX a., ir per tą laiką nebuvo ryškių kultūrinių pokyčiųDavidson, Janet (1992). „New Evidence About the Date of Colonisation of Nukuoro Atoll, A Polynesian Outlier in the Eastern Caroline Islands“. The Journal of the Polynesian Society. 101 (3): 293–298. ISSN 0032-4000. JSTOR 20706460. Dalis autorių visgi tiki, kad polinezietiškai kalbantys nukuoriečių protėviai galėjo atsikelti ne anksčiau kaip XVIII a.Matagi Tokelau, History and Traditions of Tokelau, USP Suva pp. 82-83

Nukuoriečiai yra viena iš labiausiai izoliuotų pasaulio tautų. Jie verčiasi žvejyba, gyvulių auginimu, žemės ūkiu, kopros gavyba, perlų rinkimu. Garsėja tino aitu skulptūromis, kurios drožiamos iš medžio naudojant tik aštrias kriaukles ir vaizduoja dievybes bei atskirų giminių protėvius.Nukuoro: sculptures from Micronesia. Christian Kaufmann, Oliver Wick, Nigel Stephenson, Nora Scott, Fondation Beyeler. Riehen, Switzerland. 2013. ISBN 978-3-7774-2028-8. OCLC 834407783.

Pirmieji europiečiai pamatę šį atolą buvo ispanų kapitono Juan Bautista Monteverde vadovaujamos fregatos San Rafael jūreiviai 1806 m. Dėl to atolas dar buvo žinomas kaip Monteverdės salos.Brand, Donald D. „The Pacific Basin: A History of its Geographical Explorations“ The American Geographical Society, New York, 1967, p. 141. Vėliau atolas priklausė Vokietijai, Japonijai, JAV, kol galiausiai perėjo Mikronezijos Federacijai. Nuo XX a. II pusės didelė dalis nukuoriečių pesikėlė į Ponapės salą ieškodami geresnių švietimo, darbo ir gyvenimo galimybių. Šiuo metu didesnė dalis nukuoriečių gyvena ne Nukuore.

 Šaltiniai 

Kategorija:Mikronezijos atolai
Kategorija:Mikronezijos Federacinių Valstijų salos
Kategorija:Ponpėjos valstijos savivaldybės
Kategorija:Išorinė Polinezija